CELEX: 32021R2046
Language: sk
Date: 2021-11-23 00:00:00
Title: Vykonávacie nariadenie Komisie (EÚ) 2021/2046 z 23. novembra 2021, ktorým sa udeľuje ochrana v Únii zemepisnému označeniu „ម្រេចកំពត“/„Kampot Pepper“ zapísaný v medzinárodnom registri označení pôvodu a zemepisných označení podľa Ženevského aktu

24.11.2021   
               
               
                  SK
               
               
                  Úradný vestník Európskej únie
               
               
                  L 418/11
               
            
         VYKONÁVACIE NARIADENIE KOMISIE (EÚ) 2021/2046
         z 23. novembra 2021,
         ktorým sa udeľuje ochrana v Únii zemepisnému označeniu „ម្រេចកំពត“/„Kampot Pepper“ zapísaný v medzinárodnom registri označení pôvodu a zemepisných označení podľa Ženevského aktu
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2019/1753 z 23. októbra 2019 o činnosti Únie po jej pristúpení k Ženevskému aktu Lisabonskej dohody o označeniach pôvodu a zemepisných označeniach (1), a najmä na jeho článok 7 ods. 1,
         keďže:
         
                     (1)
                  
                  
                     V súlade s článkom 5 ods. 1 a 2 Ženevského aktu môžu príslušné orgány každej zmluvnej strany Ženevského aktu podávať prihlášky na medzinárodný zápis označenia pôvodu alebo zemepisného označenia Medzinárodnému úradu Svetovej organizácie duševného vlastníctva, ktorý ho v súlade s článkom 6 Ženevského aktu zapíše do medzinárodného registra. V súlade s článkom 9 Ženevského aktu ostatné zmluvné strany chránia zapísané označenia pôvodu a zemepisné označenia v rámci vlastného právneho systému s výhradou zamietnutia, vzdania sa, neplatnosti alebo výmazu.
                  
               
                     (2)
                  
                  
                     V súlade s článkom 6 ods. 4 Ženevského aktu Medzinárodný úrad Svetovej organizácie duševného vlastníctva 14. decembra 2020 oznámil Komisii, že názov „ម្រេចកំពត“/„Kampot Pepper“, o ktorého ochranu požiadala Kambodža, bol zapísaný ako zemepisné označenie v Medzinárodnom registri označení pôvodu a zemepisných označení podľa Ženevského aktu.
                  
               
                     (3)
                  
                  
                     V súlade s článkom 4 ods. 1 nariadenia (EÚ) 2019/1753 bol medzinárodný zápis zemepisného označenia „ម្រេចកំពត“/„Kampot Pepper“ uverejnený v Úradnom vestníku Európskej únie (2) s cieľom umožniť podanie prípadnej námietky.
                  
               
                     (4)
                  
                  
                     V súlade s článkom 5 nariadenia (EÚ) 2019/1753 Komisia posúdila medzinárodný zápis zemepisného označenia „ម្រេចកំពត“/„Kampot Pepper“ z hľadiska podmienok stanovených v uvedenom článku a dospela k záveru, že sú splnené.
                  
               
                     (5)
                  
                  
                     Vzhľadom na to, že Komisii nebola doručená žiadna námietka podľa článku 6 nariadenia (EÚ) 2019/1753, názov „ម្រេចកំពត“/„Kampot Pepper“ sa mal by v Únii chrániť v súlade so Ženevským aktom.
                  
               
                     (6)
                  
                  
                     Opatrenia stanovené v tomto nariadení sú v súlade so stanoviskom Výboru pre politiku kvality poľnohospodárskych výrobkov,
                  
               PRIJALA TOTO NARIADENIE:
         
            Článok 1
            Názvu „ម្រេចកំពត“/„Kampot Pepper“ zapísanému v medzinárodnom registri ako zemepisné označenie sa udeľuje ochrana v Únii.
            Názov uvedený v prvom odseku sa vzťahuje na výrobok triedy „koreniny“.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 23. novembra 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 271, 24.10.2019, s. 1.
         
            (2)  Ú. v. EÚ C 30, 27.1.2021, s. 9.